b'\n_START_ARTICLE_\nVitelijus\n_START_SECTION_\nBiografija\n_START_PARAGRAPH_\nVitelijus buvo Lucijaus Vitelijaus \xc5\xbemonos Sekstilijos s\xc5\xabnus, ir tur\xc4\x97jo vien\xc4\x85 brol\xc4\xaf, Lucij\xc5\xb3 Vitelij\xc5\xb3 Jaunesn\xc4\xafj\xc4\xaf._NEWLINE_Vitelijus buvo konsulu 48 m. ir prokonsulu Afrikoje._NEWLINE_68 m. Galba j\xc4\xaf paskyr\xc4\x97 \xc5\xbdemutin\xc4\x97s Germanijos vietininku. Vitelijus buvo populiarus tarp pavaldini\xc5\xb3 d\xc4\x97l didelio i\xc5\xa1laidumo ir labai geros savo prigimties._NEWLINE_Imperatoriumi Vitelij\xc5\xb3 paskelb\xc4\x97 dviej\xc5\xb3 Romos legion\xc5\xb3 prie Reino vadai Cecina ir Valensas. 69 m. sausio 1 d. jie atsisak\xc4\x97 prisiekti i\xc5\xa1tikimyb\xc4\x99 imperatoriui Galbai ir 69 m. prad\xc5\xbeioje Vitelijus buvo paskelbtas Colonia Agrippinensis imperatoriumi. Tiksliau jis buvo paskelbtas Vidin\xc4\x97s ir Auk\xc5\xa1tutin\xc4\x97s Germanijos armij\xc5\xb3 imperatoriumi. Prie jo greitai prisid\xc4\x97jo Galijos, Britanijos ir Retijos armijos._NEWLINE_Nors senatas ir suteik\xc4\x97 jam imperatoriaus privilegijas, ta\xc4\x8diau Romos gyventojai taip jo ir nepripa\xc5\xbeino imperatoriumi, nes jam \xc4\xaf\xc5\xbeengus \xc4\xaf miest\xc4\x85 Roma tapo riau\xc5\xa1i\xc5\xb3 ir skerdyni\xc5\xb3, gladiatori\xc5\xb3 kov\xc5\xb3 ir ekstravaganti\xc5\xa1k\xc5\xb3 puot\xc5\xb3 vieta._NEWLINE_69 m. liepos m\xc4\x97n. Vitelijus su\xc5\xbeinojo, kad rytini\xc5\xb3 provincij\xc5\xb3 armijos paskelb\xc4\x97 imperatoriumi savo vad\xc4\x85 Tit\xc4\x85 Flavij\xc5\xb3 Vespasian\xc4\x85. Kai tik buvo su\xc5\xbeinota, kad Ryt\xc5\xb3, Dalmatijos ir Ilyrijos armijos prisijung\xc4\x97 prie Vespasiano, dezertyravo dauguma Vitelijaus pavaldini\xc5\xb3 ir jis buvo priverstas atsisakyti sosto._NEWLINE_Manoma, kad Vitelijus lauk\xc4\x97 Vespasiano armijos Mevanijoje, ir kad d\xc4\x97l pasidavimo s\xc4\x85lyg\xc5\xb3 buvo sutarta su Marku Antonijum Primu, \xc5\xa1e\xc5\xa1to legiono, tarnavusio Panonijoje, vadu ir vienu i\xc5\xa1 pagrindiniu Vespasiano r\xc4\x97m\xc4\x97ju, bet pretoriai u\xc5\xbedraud\xc4\x97 jam u\xc5\xbebaigti susitarim\xc4\x85 ir privert\xc4\x97 j\xc4\xaf gr\xc4\xaf\xc5\xbeti \xc4\xaf r\xc5\xabmus. Ta\xc4\x8diau, Vitelijui beeinant \xc4\xaf Santarv\xc4\x97s \xc5\xa1ventykl\xc4\x85 gr\xc4\x85\xc5\xbeinti imperatoriaus \xc5\xbeenklus, jis buvo nustumtas nuo Gemonijaus laipt\xc5\xb3 ir ten persmeigtas. \xe2\x80\x9eTa\xc4\x8diau a\xc5\xa1 kart\xc4\x85 buvau j\xc5\xabs\xc5\xb3 imperatorius\xe2\x80\x9c tokie buvo paskutiniai Vitelijaus \xc5\xbeod\xc5\xbeiai._NEWLINE_Per savo trump\xc4\x85 valdym\xc4\x85 Vitelijus parod\xc4\x97 nor\xc4\x85 valdyti i\xc5\xa1mintingai, bet j\xc4\xaf visi\xc5\xa1kai kontroliavo Valensas ir Cecina, kurie savo pa\xc4\x8di\xc5\xb3 nelaimei skatino jo nesaikingum\xc4\x85, palikus\xc4\xaf geriausias Vitelijaus savybes ne\xc4\xafvertintomis.'